ZMLUVA č.  278/2016-K
o odvádzaní odpadových vôd verejnou obecnou kanalizáciou,
uzatvorená medzi  podľa  zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach  v znení neskorších predpisov

Článok I
Zmluvné strany

Vlastník a  prevádzkovateľ kanalizácie odpadových vôd: Obec Zeleneč 
Zastúpená: Ing. Daniela Mizerová, starostka obce 
IČO: 00313 211 	DIČ:  2021175772  
Bankové spojenie: VÚB a.s., pobočka Trnava, číslo účtu: 4726212/0200
 (ďalej  Vlastník a prevádzkovateľ  kanalizácie  odpadových vôd")
 (ďalej len prevádzkovateľ) 
Producent odpadových vôd: FRANTIŠEK BAŽÁNY

Adresa trvalého pobytu: Sereďská 141, 91705 Trnava-Modranka

Adresa odberného miesta: Družstevná 278/8, 91921 Zeleneč
(ďalej len objednávateľ) 
uzatvárajú zmluvu o odvádzaní odpadových vôd producenta - objednávateľa verejnou kanalizáciou v obci Zeleneč

Článok II
Predmet zmluvy

1. V rozsahu a za podmienok nižšie uvedených sa vlastník a prevádzkovateľ obecnej kanalizácie zaväzuje odvádzať odpadové vody producenta od miesta zaústenia jeho kanalizačnej prípojky do verejnej kanalizácie. Producent sa zaväzuje odpadové vody najviac v dohodnutom množstve a kvalite do verejnej kanalizácie vypustiť a zaplatiť vlastníkovi kanalizácie cenu za plnenie predmetu tejto zmluvy. 

2. Predmetom plnenia zmluvy nie je odvádzanie látok, ktoré sa nepovažujú za odpadové vody. Sú to : 
a) rádioaktívne, infekčné a iné látky ohrozujúce zdravie človeka 
b) horľavé a výbušné látky, príp. látky, ktoré zmiešaním so vzduchom alebo vodou tvoria výbušné, dusivé alebo otravné zmesi 
c) pesticídy, jedy, omamné látky a žieraviny 
d) ropa a ropné látky 
e) zvyšky chemikálie a iných škodlivých látok 

3. Odvádzať takéto látky do obecnej kanalizácie je neprípustné. Tieto je povinný producent (pôvodca) zlikvidovať v súlade s predpismi o nakladaní so škodlivinami a chemickým odpadom. Zmluvné strany sa dohodli, že v prípade zistenia porušenia tohto zákazu je prevádzkovateľ oprávnený požadovať úhradu zmluvnej pokuty vo výške 332,- €. Uhradením zmluvnej pokuty nie je dotknutá povinnosť producenta uhradiť spôsobenú škodu, a to aj vo výške presahujúcej zmluvnú pokutu. 

4. Do obecnej kanalizácie je ďalej neprípustné odvádzať: 
a) dažďové vody zo striech a spevnených plôch. 
b) odpady vznikajúce pri chove hospodárskych zvierat - močovina 
c) hygienické vložky, igelitové fólie, obaly, textílie, tvrdé predmety a cudzie predmety, ktoré môžu spôsobiť upchatie systému či poruchu na technologickej časti kanalizácie. 

5. Porušenie povinnosti podľa bodu 4 sa bude posudzovať ako porušenie zmluvy a vlastník a  prevádzkovateľ kanalizácie  odpadových vôd je oprávnený v takomto prípade požadovať od producenta úhradu zmluvnej pokuty vo výške 332,- €, Uhradením zmluvnej pokuty nie je dotknutá povinnosť producenta uhradiť spôsobenú škodu, a to aj vo výške presahujúcej zmluvnú pokutu. 

Článok III
Technické údaje

1. Touto zmluvou sa zabezpečuje likvidácia odpadovej vody z nehnuteľností, ktorá je popísaná v tejto zmluve. 

Článok IV
Množstvo a meranie odpadových vôd odvádzaných verejnou kanalizáciou

1. Pri meraní množstva odpadových vôd vyprodukovaných producentom do obecnej kanalizácie sa bude postupovať nasledovne: 
Stočné je súčin množstva odpadovej vody odvedenej verejnou kanalizáciou a ceny za 1 m3 odvedenej odpadovej vody.
Množstvo odpadovej vody odvedenej verejnou kanalizáciou od producenta sa určuje v zmysle vyhlášky Ministerstva životného prostredia č. 397/2003 Z. z., ktorou sa ustanovujú podrobnosti o meraní množstva vody dodanej verejným vodovodom a množstva vypúšťaných vôd, o spôsobe výpočtu množstva vypúšťaných odpadových vôd a vôd z povrchového odtoku a o smerných číslach spotreby vody v znení vyhlášky Ministerstva životného prostredia č. 209/2013 Z. z. (ďalej len „vyhláška") nasledovnými spôsobmi:
a) Určenie množstva odvedenej odpadovej vody technicky vhodným meradlom pretečeného objemu odpadovej vody, schváleným prevádzkovateľom (§ 4 vyhlášky), umiestneným na časti kanalizačnej prípojky, ktorou preteká všetka odpadová voda odvádzaná danou kanalizačnou prípojkou do verejnej kanalizácie. Meradlo si na vlastné náklady zabezpečuje producent a tento je povinný zabezpečiť technickú spôsobilosť meradla v zmysle príslušnej legislatívy.  
b)Ak sa množstvo odpadových vôd vypúšťaných do verejnej kanalizácie nemeria podľa písm. a) a tvorí len voda odobratá z verejného vodovodu, určí sa množstvo vypúšťaných odpadových vôd podľa množstva vody dodanej verejným vodovodom (§ 5 ods. (1) vyhlášky). Meradlo určené na meranie vody odobratej z verejného vodovodu je vo vlastníctve prevádzkovateľa a je príslušenstvom verejného vodovodu.
c) Ak sa množstvo odpadových vôd vypúšťaných do verejnej kanalizácie nemeria podľa písm. a) a tvorí ho voda odobratá z rôznych zdrojov vody, určí sa množstvo odpadových vôd vypúšťaných do verejnej kanalizácie súčtom množstiev meranej odobratej vody zo všetkých týchto zdrojov vody, ak sa množstvo odobratej vody z týchto zdrojov vody meria. Meranie vody odobratej z iného zdroja vody ako verejného vodovodu zabezpečí na vlastné náklady producent technicky vhodným meradlom schváleným obcou. Údaj z takéhoto merania môže slúžiť na určenie časti množstva odpadových vôd iba ak spĺňa podmienky ustanovené osobitnými predpismi (napr. zákon č. 142/2000 Z. z. o metrológii ...). Jedná sa najmä o povinnosť certifikácie, prípadne kalibrácie meradla v intervaloch určených legislatívou (v súčasnosti každých 6 rokov).
d) Ak sa množstvo odpadových vôd vypúšťaných do verejnej kanalizácie nemeria podľa písm. a) a tvorí ho voda odobratá z rôznych zdrojov vody a množstvo odobratej vody zo všetkých týchto zdrojov vody sa nemeria v zmysle písm. c), určí sa množstvo vypúšťaných odpadových vôd vypúšťaných do verejnej kanalizácie v zmysle § 5 ods. (3) až (9) vyhlášky, spravidla na základe spotreby vody v porovnateľnom období určenom smernými číslami spotreby vody, ktoré sú uvedené v prílohe č. 1 vyhlášky.
Tzv. „paušálne" stočné na jednu osobu za jeden rok v byte alebo dome so samostatnými výtokmi vody a splachovacími WC a s kúpeľňou (so sprchovacím kútom/s vaňou a s lokálnou prípravou teplej vody) pri vyhláškou určenom smernom čísle 34,0 m3/osoba/rok a schválenej cene odvedenej odpadovej vody za 1 m3 odvedenej odpadovej vody je (34 m3  x počet osôb v domácnosti x schválená cena odvedenej odpadovej vody za 1 m3 ) .
Spôsob určenia množstva odvedenej odpadovej vody do verejnej kanalizácie je možné zmeniť na základe písomnej žiadosti producenta. Producent je v takomto prípade povinný preukázať, že spôsob merania je spôsobilý k určeniu množstva odvedenej odpadovej vody a umožniť zástupcovi prevádzkovateľa za účelom kontroly vstúpiť do nehnuteľnosti. V opačnom prípade môže prevádzkovateľ odmietnuť akceptovať zmenu spôsobu určenia množstva odvedenej odpadovej vody do verejnej kanalizácie.
Spôsob určenia množstva odvedenej odpadovej vody do verejnej kanalizácie je možné na základe žiadosti producenta zmeniť až v nasledujúcom fakturačnom období.
Obec môže zmeniť spôsob určenia množstva odvedenej odpadovej vody do verejnej kanalizácie aj bez žiadosti producenta v prípade, ak zistí, že nie sú splnené príslušné podmienky pre určenie množstva odvedenej odpadovej vody do verejnej kanalizácie na základe merania.
Obec môže zmeniť spôsob určenia množstva odvedenej odpadovej vody do verejnej kanalizácie aj bez žiadosti producenta v prípade, ak u producenta u ktorého sa určuje množstvo odvedenej odpadovej vody na základe smerných čísiel zistí, že sú splnené príslušné podmienky pre určenie množstva odvedenej odpadovej vody do verejnej kanalizácie na základe merania.
Úhradu stočného vykonáva producent na základe faktúry vystavenej obcou za príslušné (spravidla polročné) obdobie. Faktúru obec doručí producentovi poštou alebo prostredníctvom ním poverenej osoby.
Stočné je možné uhradiť bankovým prevodom na účet Obce Zeleneč č. 4726212/0200, vedený v banke VÚB a.s. - pobočka Trnava alebo v hotovosti do pokladne Obce Zeleneč na Obecnom úrade Zeleneč, Školská 224/5 Zeleneč. Pri bezhotovostných platbách sa ako variabilný symbol použije číslo faktúry vystavenej obcou. 
. 

Článok V
Cena, platobné podmienky

1. Cenu za 1 m³ odpadových vôd odvádzaných na základe tejto zmluvy do obecnej kanalizácie stanoví obec vždy k 1. januáru jednotlivého kalendárneho roku na základe rozhodnutia Úradu pre reguláciu sieťových odvetví o cene maximálnej a uznesením OZ obce Zeleneč.

2. Cena za odvedenie odpadových vôd producenta do verejnej kanalizácie bude fakturovaná polročne  na základe čl. IV a V ods.1 tejto zmluvy o odvádzaní odpadových vôd verejnou obecnou kanalizáciou za obdobie príslušného polroka. 

3. Za týchto podmienok bude  fakturované obdobie od 01.01. do 30.06. a od 01.07. do 31.12.  príslušného roka. 

4. Celkové vyprodukované množstvo odpadových vôd určené podľa Čl. IV tejto zmluvy za príslušné fakturačné obdobie v m³ bude vynásobené cenou za 1 m³ odvedených odpadových vôd. 

5. Fakturačným obdobím je príslušný polrok kalendárneho roka a producent je povinný uhradiť odplatu za odvedenie odpadovej vody prevádzkovateľovi kanalizácie hotovosťou do pokladne prevádzkovateľa alebo vkladom na účet prevádzkovateľa  a to podľa uvedenej splatnosti na  faktúre od prevádzkovateľa za odvádzanie odpadových vôd verejnou obecnou kanalizáciou. 

6. Zmeny v úhradách, ako i jednotlivé zľavy, oslobodenia bude riešiť pred koncom polroka prevádzkovateľ s Obcou Zeleneč. 

Článok VI
Zmluvné práva a povinnosti

1. Producent zodpovedá : 
a) pri gravitačnej kanalizácii - za vlastné kanalizačné rozvody a kanalizačnú prípojku až po hranicu pozemku producenta s verejným priestranstvom 

2. V prípade prerušenia odberu odpadových vôd z titulu havárie a vykonávania opráv verejnej obecnej kanalizácie, ktoré bránia odvádzaniu odpadových vôd producenta, zaistí vlastník a prevádzkovateľ obecnej kanalizácie po dobu nevyhnutnú na vykonanie opravy odvoz odpadových vôd ich prečerpávaním. Producent v prípadoch vyžadujúcich náhradné plnenie obmedzí produkciu odpadových vôd na nevyhnutné minimum a spolupracuje s vlastníkom a prevádzkovateľom obecnej kanalizácie, ktorému umožní náhradné odvádzanie odpadových vôd. 

3. Vlastník a prevádzkovateľ obecnej kanalizácie a ním poverení pracovníci sú oprávnení vstupovať na nehnuteľnosť producenta pripojenú na obecnú kanalizáciu za účelom zistenia a odstránenia porúch, zistenia stavu vnútornej kanalizácie producenta v súvislosti s dodržaním čl. II bod 2 tejto zmluvy a vykonania preventívnych prehliadok: 
a) pri gravitačnej kanalizácii - na gravitačnej prípojke po hranicu pozemku 

4. Producent je povinný vlastníkovi a prevádzkovateľovi obecnej kanalizácie umožniť vstup na nehnuteľnosť z dôvodov uvedených v predošlom odseku a je oprávnený zúčastniť sa pri odstraňovaní porúch a na vykonávaných kontrolách. 

5. Producent je povinný zabrániť prenikaniu nežiaducich látok do kanalizačného systému, zabezpečiť pravidelné čistenie: 
a) pri gravitačnej kanalizácii - gravitačnej prípojky 

Producent znáša plnú výšku nákladov súvisiacich s vyčistením hore uvedených zariadení.
6. Pri zmene producenta alebo pri skončení vypúšťania odpadových vôd je producent povinný písomnou výpoveďou oznámiť ukončenie vypúšťania odpadových vôd. 

7. Vlastník a  prevádzkovateľ obecnej kanalizácie je oprávnený obmedziť alebo prerušiť odvádzanie odpadových vôd producenta z dôvodu havárie na verejnej kanalizácii, z dôvodu živelných pohrôm a pri vykonávaní opráv a revíznych prehliadok na verejnej kanalizácii. Vlastník a prevádzkovateľ obecnej kanalizácie je v týchto prípadoch povinný zaistiť núdzové odvádzanie odpadových vôd producenta v súlade s ods. 2 tohto článku. 

8. Prevádzkovateľ  a vlastník obecnej kanalizácie je  oprávnený prerušiť odvádzanie odpadových vôd producenta aj v prípade, 
a) ak nevyhovuje zariadenie producenta príslušným predpisom a technickým normám a tento aj napriek výzve vlastníka a prevádzkovateľa obecnej kanalizácie neodstráni v stanovenej lehote poruchy na vnútornej kanalizácii, 
b) ak je u producenta zistené pripojenie ďalšieho producenta bez súhlasu vlastníka a prevádzkovateľa obecnej kanalizácie, 
c) ak je producent v omeškaní úhrady faktúr a platieb a neplatí ich ani v primerane určenej náhradnej lehote. 
a producent tieto nedostatky neodstráni ani po predchádzajúcej písomnej výzve vlastníka a prevádzkovateľa obecnej kanalizácie v lehote poskytnutej v tejto výzve. 

9. Pri vzniku havárie na vnútornom a vonkajšom kanalizačnom zariadení producenta je povinný producent vzniknutý havarijný stav okamžite ohlásiť vlastníkovi a  prevádzkovateľovi obecnej kanalizácie a je povinný vykonať opatrenia na zníženie dopadu havárie. 

Článok VII
Porušenie zmluvných povinností

1. Za porušenie zmluvných povinností sa považuje najmä: 
a. ak zariadenie producenta slúžiace na odvádzanie odpadových vôd nezodpovedá požiadavkám príslušných technických noriem, 
b. ak producent zabraňuje vlastníkovi a prevádzkovateľovi obecnej kanalizácie v prístupe k zariadeniam vnútornej kanalizácie producenta, prečerpávacej stanici odpadových vôd (pri tlakovej kanalizácii), domovej pripojovacej šachte (pri podtlakovej kanalizácii) a kanalizačnej prípojke na pozemku producenta a ich kontrole, 
c. ak zariadenie vnútornej kanalizácie producenta nevyhovuje príslušným predpisom a technickým normám a tento aj napriek výzve vlastníka a  prevádzkovateľa obecnej kanalizácie tieto poruchy neodstráni v stanovenej lehote, 
d. ak je u producenta zistené pripojenie ďalšieho producenta bez súhlasu vlastníka a prevádzkovateľa verejnej kanalizácie, 
e. ak producent vypúšťa do verejnej kanalizácie látky, ktorých vniknutiu do verejnej kanalizácie je povinný zabrániť( čl. II bod 2 a 4 tejto zmluvy) a dôvodom vniknutia takýchto látok do verejnej kanalizácie je nedbalosť alebo úmysel, 
f. ak je producent v omeškaní s úhradou faktúr a platieb viac ako 30 dní po lehote splatnosti. 

2. Porušenie zmluvných povinností podľa ods. 1 písm. e),f) tohto článku zmluvy sa považuje za podstatné porušenie zmluvy s právom vlastníka a prevádzkovateľa kanalizácie odstúpiť od tejto zmluvy. 

3. Pri porušení zmluvných povinností podľa ods. 1 písm. a), b), c), d) tohto článku alebo povinnosti podľa čl. IV bod 3 má vlastník a prevádzkovateľ obecnej kanalizácie  právo od zmluvy odstúpiť ak producent ani v dodatočne určenej lehote na splnenie povinností, alebo ukončenie činnosti v rozpore s touto zmluvou tieto nesplní. Právo odstúpiť od zmluvy má v týchto prípadoch po uplynutí takto dodatočne určenej lehoty. V oznámení o určení dodatočnej lehoty vlastník a prevádzkovateľ obecnej kanalizácie  upozorní producenta na možnosť odstúpenia od zmluvy. 

4. Odstúpenie od zmluvy podľa bodu 2a 3 tohto článku musí byť písomné a doručené druhej zmluvnej strane inak je neplatné. Odstúpenie nadobúda účinky dňom jeho doručenia druhej zmluvnej strane v súlade s čl. X bod 3 tejto zmluvy. Odstúpením od zmluvy nie sú dotknuté nároky vlastníka a prevádzkovateľa na náhradu škody a nároky na úhradu zmluvnej pokuty. 

5. Po odstúpení od zmluvy podľa bodu 2 alebo 3 tohto článku vlastník a prevádzkovateľ obecnej kanalizácie  vykoná vyúčtovanie služieb poskytovaných v súlade s touto zmluvou ku dňu ukončenia tejto zmluvy. Prípadné zistené nedoplatky producent uhradí v súlade s faktúrou vystavenou vlastníkom a prevádzkovateľom obecnej kanalizácie. Prípadné zistené preplatky vlastník a prevádzkovateľ obecnej kanalizácie prevádzkovateľ uhradí na základe žiadosti producenta. 

6. Obnovenie odvádzania odpadových vôd bude možné len na základe novej zmluvy s tým, že náklady na obnovenie odvádzania odpadových vôd znáša producent. Tým nie sú dotknuté práva vlastníka kanalizácie na náhradu škody a zmluvnú pokutu. 

Článok VIII
Individuálne povinnosti producenta
Zmluvná pokuta

1. Ak je producent v omeškaní s úhradou faktúr alebo s platením dohodnutých preddavkov, je prevádzkovateľ oprávnený požadovať úhradu úroku z omeškania vo výške 0,05% za každý začatý deň omeškania. 

2. V prípade omeškania s úhradou faktúry za poskytnuté služby  zašle prevádzkovateľ producentovi upozornenie na neuhradenú faktúru s určením dodatočnej lehoty na jej úhradu. Ak pohľadávku producent neuhradí ani v takto dodatočne určenej lehote, zašle prevádzkovateľ producentovi upomienku spoplatnenú sumou 2,-€, a to aj opakovane. 

3. Ak producent poruší niektorú/niektoré zmluvné povinnosti podľa čl. II ods. 2 písm. a), b), c), d), e), f) a/alebo g) tejto zmluvy, je prevádzkovateľ oprávnený požadovať úhradu zmluvnej pokuty vo výške 332,-€, za každé takéto jednotlivé porušenie. Uhradením zmluvnej pokuty nie je dotknuté právo prevádzkovateľa verejnej kanalizácie na náhradu spôsobenej škody, a to aj vo výške presahujúcej uloženú zmluvnú pokutu, a právo na odstúpenie od tejto zmluvy. 

Článok IX
Čas plnenia

1. Odvádzanie odpadových vôd je splnené ich prechodom zo zariadenia producenta do zariadenia vlastníka kanalizácie. 

Článok X
Záverečné ustanovenia

1. Táto zmluva sa uzatvára na dobu neurčitú. 

2. Ak je zmluva uzatvorená na dobu neurčitú, sú obe zmluvné strany oprávnené ju vypovedať písomne najneskôr 30 dní pred 

požadovaným skončením odvádzania odpadových vôd doporučeným listom doručeným druhej zmluvnej strane okrem prípadov uvedených v čl. VIII ods. 1 tejto zmluvy. 

3. Zmluvné strany sa dohodli, že všetky písomnosti týkajúce sa tejto zmluvy sa doručujú na adresu vlastníka a prevádzkovateľa alebo producenta uvedenú v záhlaví tejto zmluvy, pokiaľ zmluvná strana neoznámi zmenu týchto údajov. Zásielka sa považuje za doručenú dňom jej prevzatia, dňom odmietnutia prevzatia zásielky alebo dňom kedy sa zásielka vráti späť ako nedoručená (neprevzatá v odbernej lehote, adresát neznámy) odosielateľovi. 

4. Na právne vzťahy osobitne neupravené touto zmluvou sa primerane vzťahujú ustanovenia Obchodného zákonníka a predpisov upravujúcich odvádzanie odpadových vôd do verejnej kanalizácie. 

5. Táto zmluva nadobúda účinnosť dňom podpisu obidvomi zmluvnými stranami. 

6. Túto zmluvu možno meniť a dopĺňať iba formou písomného dodatku podpísaného zmluvnými stranami. 

7. Zmluvné strany vyhlasujú, že si zmluvu pred jej podpisom prečítali, jej obsahu porozumeli, vyjadruje ich slobodnú a vážnu vôľu, neuzatvárajú ju v tiesni ani za nápadne nevýhodných podmienok, na znak čoho ju vlastnoručne podpisujú. 

8. Táto zmluva je vyhotovená v dvoch rovnopisoch, z toho jeden obdrží prevádzkovateľ kanalizácie a jeden producent. 

9. Táto zmluva nadobúda platnosť dňom podpisu a účinnosť v zmysle § 47a zákona č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony, v deň nasledujúci po zverejnení zmluvy na webovom sídle obce. 

10. V zmysle ustanovenia § 7 ods. 1 zákona č. 428/2002 Z. z. o ochrane osobných údajov v znení neskorších predpisov podpisom tejto zmluvy odberateľ súhlasí so zverejnením údajov v rozsahu uvedenom v záhlaví tejto zmluvy za účelom povinného zverejnenia zmluvy v zmysle § 5a zákona č. 211/2000 Z. z. o slobodnom prístupe k informáciám v znení neskorších predpisov, s výnimkou rodného čísla, ktoré sa nezverejňuje.

V Zelenči, dňa 30.11.2016 

Podpis vlastníka a prevádzkovateľa 
obecnej kanalizácie prevádzkovateľa:                                                                   podpis producenta: 

.............................................                                                                            ........................................... 
Ing. Daniela Mizerová
    starostka obce